**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.07.2022, ora 08.00 – 18.07.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.07.2022, ora 07.00**

**RÂURI**

**Debitele au fost în general staționare, exceptând râurile din bazinele hidrografice: Vișeu, Iza, Tur, Someș (exceptând Someșul Mic), Moldova, Suceava și cursurile mijlocii și inferioare ale Crișului Negru, Crișului Alb și Jiului, unde au fost în ușoară scădere.**

**Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30%) pe râurile din bazinele hidrografice: Iza, Tur, Someş, Crasna, Barcău, Crișuri, Arieș, Târnave, Timiș, Moravița, Caraş, Nera, Cerna, Amaradia, Olt, Siret (exceptând cursurile superioare ale Trotuşului şi Buzăului şi cursul superior şi mijlociu al Bistriţei), Prut, cursul superior al Mureșului, în bazinul superior al Vedei, pe unii afluenţi ai Argeşului superior şi mijlociu, Jiului, Oltului, Vedei şi pe unele râuri din Dobrogea.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**Debitele vor fi în general staționare, exceptând Vișeul, cursul mijlociu și inferior al Someșului și cursul inferior al Mureșului, unde vor fi în scădere.**

**Sunt posibile ușoare creșteri de debite pe unele râuri mici din zonele montane datorită precipitațiilor sub formă de aversă, slab cantitativ, prognozate.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 17-18.07.2022 a fost în scădere, având valoarea de 2500 m3/s, sub media multianuală a lunii iulie (5350 m3/s).**

**În aval de Porțile de Fier debitele au fost în scădere.**

**Debitul la intrarea în ţară (secţiunea Baziaş) va fi în scădere (2400 m3/s).**

**În aval de Porțile de Fier debitele vor fi în scădere.**

**Alimentări cu apă**

**A.B.A. Argeș-Vedea**

**Toți consumatorii sunt alimentați normal.**

**Alimentarea cu apă a municipiului București:**

**-r. Argeș: Ac. Zavoiul Orbului 25.0 mc/s;**

**-r. Dâmbovița: ac. Văcărești: 4,7 mc/s;**

**-CA2: 2.0 mc/s;**

**-Deriv. Mircea Vodă: 1,2 mc/s.**

**A.B.A. Prut-Bârlad**

**Județul Vaslui:**

**Se mențin prevederile „Planului de restricții și folosire a apei în perioade deficitare”, astfel:**

**\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.**

**Judeţul Iași:**

**Se aplică situaţia de restricţii în alimentarea cu apă pentru piscicultură la folosinţele:**

**\* S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricţiilor.**

**\* SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor.**

**\* SC MIHPES SRL Iaşi prin reducerea debitelor la sursa r. Valea Oii – ac. Sârca corespunzător treptei III de aplicare a restricţiilor.**

**A.B.A. Jiu**

**Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.**

**A.B.A. Crişuri**

**Debitul râului Barcău în secţiunea Nuşfalău este de 0.32 mc/s.**

**Debitul râului Crişul Alb în secţiunea Crişcior este 0.23 mc/s.**

**A.B.A. Dobrogea-Litoral**

**Având în vedere atingerea pe sectorul Chiciu (km 375)- Izvoarele (km 345)- Cernavodă (km 298)-Hârşova (km 238) a nivelului, respectiv a debitului Fluviului Dunărea corespunzătoare fazei de atenţionare/ avertizare conform prevederilor planului de restricţii și folosirea a apelor în perioadele deficitare pentru BH Dunăre 2021- 2025, va fi instituită faza de atenționare/avertizare de către A.B.A. Buzău-Ialomița, A.B.A. Prut și S.G.A. Tulcea pentru folosințele se alimentează cu apă din fluviul Dunărea, de la Chiciu (km 375) -Isaccea– Tulcea- braț Chilia- braț Sulina.**

**A.B.A. Ialomiţa-Buzău**

**Se menţine faza de atenţionare/ avertizare conform prevederilor Planului de restricţii și folosire a apelor în perioadele deficitare pentru B.H. Dunare 2021-2025, instituită de A.B.A. Buzău-Ialomiţa în data de 07.07.2022. Prezenta constituie faza de atenţionare care nu implică aplicare de restricţii la folosinţele consumatoare de apă. Până în prezent nu a fost necesară punerea în aplicare a “Planului de restricţii și folosire a a apei în perioade deficitare – bh Ialomiţa, bh Buzău, bh Călmăţui”.**

**2. Situaţia meteorologică în intervalul 17.07.2022, ora 08.00 –18.07.2022, ora 06.00**

**În ţară, în cea mai mare parte a teritoriului valorile termice diurne au fost mai scăzute față de ziua precedentă, însă în regiunile sudice și sud-estice vremea a fost călduroasă după-amiaza. Cerul a fost mai mult senin în vest, sud-vest și parțial în centru, iar în rest variabil, trecător cu unele înnorări. În a doua parte a nopții în Muntenia cu totul izolat s-au semnalat**

**ploi slabe. Vântul a suflat slab și moderat, local și temporar cu intensificări în Oltenia, Transilvania, Moldova, Muntenia și Dobrogea, precum și la munte, unde au fost rafale în general de 45...55 km/h, iar pe arii restrânse și în celelalte regiuni. Temperaturile maxime au fost cuprinse între 21 de grade la Darabani și 34 de grade la Roșiorii de Vede și Zimnicea, iar la ora 06 valorile termice s-au situat între 4 grade la Întorsura Buzăului și Miercurea Ciuc și 22 de grade la Mangalia.**

**La Bucureşti vremea a fost călduroasă. Cerul a fost variabil, cu unele înnorări în a doua parte a nopții, când în unele cartiere s-au semnalat averse slabe. Vântul a suflat slab și moderat, cu unele intensificări noaptea, ce au atins viteze de 40....50 km/h. Temperatura maximă, ușor mai scăzută față de ziua precedentă, a fost de 33 de grade, iar la ora 06 se**

**înregistrau 16 grade la Filaret, 18 grade la stația meteo Băneasa și 19 grade la Afumați.**

**3. Prognoza meteorologică în intervalul 18.07.2022, ora 08.00–19.07.2022, ora 8.00**

**În ţară vremea va fi în general frumoasă, iar valorile termice diurne, uşor mai scăzute faţă de ziua precedentă în regiunile sudice, se vor situa în jurul celor normale, cu maxime între 23 şi 31 de grade. Cerul va fi variabil în nordul, centrul, estul și sud-estul țării și mai mult senin în rest. Cu totul izolat vor fi posibile ploi de scurtă durată, dimineața în sudul Munteniei și al Dobrogei, iar după-amiaza îndeosebi în nordul Carpaţilor Orientali. Vântul va sufla slab și moderat, cu ușoare intensificări (rafale de până la 40...45 km/h) în Moldova, Bărăgan și în Dobrogea, precum și în zona de munte. Temperaturile minime vor fi cuprinse între 4 grade în depresiunile Carpaților Orientali şi 19 grade pe litoral, caracterizând o vreme relativ răcoroasă în special în nord, în centru şi la munte.**

**La Bucureşti vremea va fi predominant frumoasă, iar valorile termice vor fi ușor mai scăzute față de intervalul anterior. Cerul va fi variabil, iar vântul va sufla slab și moderat. Temperatura maximă se va situa în jurul a 30 de grade, iar cea minimă va fi de 15...16 grade, mai coborâtă în zona periurbană, până spre 12 grade.**

***II. CALITATEA APELOR***

**Nu au fost semnalate evenimente deosebite.**

***III. CALITATEA MEDIULUI***

1. **În domeniul aerului**

**Nu au fost semnalate evenimente deosebite.**

1. **În domeniul solului şi vegetaţiei**

**A.P.M. Galați informează telefonic că în data de 17.07.2022 s-a produs o poluare a 1000 mp de sol (teren arabil) cu 2000 l de apă sărată în zona Parcului 4 Independența în urma fisurării unei conducte de transport aparținând O.M.V. Petrom. Măsuri: s-a izolat conducta, s-a intervenit pentru repararea acesteia și pentru decopertarea solului afectat.**

**3. În domeniul supravegherii radioactivităţii mediului**

**Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.**

**4. În municipiul Bucureşti**

**În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**Direcția Comunicare**